проучи дали запазването на съществуващите антидъмпингови мерки по отношение на Малайзия, Корея и Русия би било в противоречие с интереса на Съюза като цяло. Интересът на Съюза бе определен въз основа на оценка на всички различни засегнати интереси, в това число тези на промишлеността на Съюза, на вносителите и на ползвателите.
 (186)
 Следва да се припомни, че при първоначалните разследвания бе преценено, че приемането на мерки не е в противоречие с интереса на Съюза.
 (187)
 На всички заинтересовани страни бе предоставена възможност да изразят становището си в съответствие с член 21, параграф 2 от основния регламент.
 (188)
 Въз основа на това Комисията проучи дали въпреки заключението, че има вероятност за повторно възникване на дъмпинга и вредата, не са налице убедителни аргументи, които биха довели до заключението, че запазването на съществуващите мерки няма да е в интерес на Съюза.
 5.1. Интерес на промишлеността на Съюза
 (189)
 В съответствие със заключението в съображение 166 промишлеността на Съюза е понесла съществена вреда през разследвания период в рамките на прегледа, което се потвърждава от неблагоприятните тенденции при повечето показатели за вредата. В същото време в съображение 183 бе направено и заключението, че състоянието на промишлеността на Съюза вероятно ще се влоши още повече, ако се допусне срокът на действие на антидъмпинговите мерки по отношение на Малайзия, Корея и Русия да изтече.
 (190)
 Като цяло, независимо от вредата, понесена от промишлеността на Съюза на пазара на Съюза, Комисията прецени, че промишлеността продължава да е жизнеспособна. Това заключение бе основано на факта, че в съответствие с посоченото в съображение 162 експортните продажби на промишлеността на Съюза представляват значителен дял от обема на продажбите и са дали възможност на промишлеността на Съюза да бъде близо до прага на рентабилност през разглеждания период. При все това промишлеността на Съюза все още използва много малка част от капацитета си и се опитва да подобри икономическото си състояние чрез текущи инвестиции за улесняване на процеса на преструктуриране.
 (191)
 Всяко по-нататъшно влошаване ще окаже въздействие върху цялостното ѝ състояние с риск от свиване на дейността или дори окончателно закриване на производствени обекти в Съюза. Поради това може да се направи заключението, че продължаването на действието на мерките по отношение на Малайзия, Корея и Русия би било в интерес на промишлеността на Съюза.
 5.2. Интерес на вносителите, търговците и ползвателите
 (192)
 При започването на разследването бяха потърсени и приканени да окажат съдействие шестдесет и един вносители и ползватели. Никой от тях обаче не оказа съдействие при настоящото разследване. Следва да се припомни, че при предходните разследвания относно ПТ беше установено, че налагането на мерките няма вероятност да окаже сериозно отрицателно въздействие върху състоянието на вносителите и на ползвателите в Съюза.
 (193)
 Ползвателите не представиха информация, която да сочи, че са срещнали трудности с намирането на други доставчици, като такава информация не беше установена и при разследването.
 (194)
 Извършеният при предходните разследвания анализ на интереса на Съюза не показа мерките да са оказали неблагоприятно въздействие върху вносителите и ползвателите, които са били в състояние да прехвърлят на клиентите си увеличението на цената. При